turjo4nis/wikipedia-bn-dump-20250701 huggingface dataset:
রফিক আল-তামিমি

মুহাম্মদ রফিক আল-তামিমি (; ১৮৮৯-১৯৫৭) ২০তম শতকের একজন ফিলিস্তিন আরব শিক্ষাবিদ ও রাজনৈতিক ব্যক্তিত্ব। ১৯৪৫ সালে তিনি আরব উচ্চ কমিটিতে নিয়োগ পান। তিনি ফিলিস্তিনি আরব প্যারামিলিটারি স্কাউট আন্দোলন আল-নাজ্জাদার (১৯৪৫-৪৭) চেয়ারম্যান ছিলেন।

প্রাথমিক জীবন 
আল-তামিমি নাবলুসের একটি সুন্নি ভূস্বামী পরিবারের জন্মগ্রহণ করেন। প্রাথমিক ও মাধ্যমিক শিক্ষা তিনি সেখানে সম্পন্ন করেন। এরপর ইস্তানবুলের মারজান প্রিপারেটরি স্কুলে শিক্ষালাভ করেন। এখানে সাফল্য দেখানোর কারণে তিনি একটি প্রতিযোগিতায় অবতীর্ণ হয়ে বিজয়ী হন। ফলে ইস্তানবুলের মুলকিয়া কলেজে ভর্তির সুযোগ পান। উসমানীয় শিক্ষা মন্ত্রণালয়ে তিনি পরিচিতি লাভ করেন এবং প্যারিসের সোরবনে পড়াশোনার সুযোগ পান। সেখান থেকে তিনি সাহিত্য ও শিক্ষা বিষয়ে ডিগ্রি লাভ করেন।

রাজনৈতিক জীবন 

বৈরুতের একটি সরকারি বিদ্যালয়ের প্রধান হিসেবে তিনি উসমানীয় সাম্রাজ্যের প্রশাসনে যোগ দেন। উসমানীয় সরকারের অধীনে কাজ করা সত্ত্বেও তিনি ও তার সহকর্মী আউনি আবদুল হাদি ১৯১১ সালে প্যারিসে আল-ফাতাত নামক গোপন সংগঠন গড়ে তোলেন। এই সংগঠনটি উসমানীয় সাম্রাজ্যের কাছ থেকে আরবদের স্বাধীনতা লাভে বিশ্বাসী ছিল। ১৬১৬ সালে প্রথম বিশ্বযুদ্ধ চলাকালীন সময় উসমানীয় কর্মকর্তারা আল-তামিমিকে সাধারণ “গাইড বই” এর জন্য বৈরুত প্রদেশের জাবাল নাবলুস নামক দক্ষিণ অর্ধাংশের তথ্য সংগ্রহের দায়িত্ব দেন।

১৯১৮ সালের ডিসেম্বরে তিনি আল-ফাতাতের কেন্দ্রীয় কমিটিতে নির্বাচিত হন। ১৯১৯ সালের জুলাই মাসে আরব বিদ্রোহের পর আল-তামিমি ইজ্জত দারয়াজা, সাইদ হায়দার ও আল-ফাতাতের ভেতর দিককার অন্যান্য সদস্যদের নিয়ে সিরিয়ান ন্যাশনাল কংগ্রেসে একটি জোট গঠন করেন। এরা বৃহত্তর সিরিয়ায় যেকোনো ধরনের বিদেশী ম্যান্ডেটের (ব্রিটিশ বা ফরাসি) বিরোধিতা করেন। তাদের মতে এটি আরেকটি সাম্রাজ্যবাদী আধিপত্য ছাড়া কিছু না।

১৯৪০ এর দশকের শুরুর দিকে আল-তামিমি ফিলিস্তিন আরব পার্টিতে যোগদান করেন এবং ১৯৪৫ সালে আরব উচ্চ কমিটিতে দলের প্রতিনিধিত্ব করেন। তিনি জাতীয় কমিটির জাফা শাখার চেয়ারম্যানের পদও পান। আল-তামিমি আরব উচ্চ কমিটির চেয়ারম্যান আমিন আল-হুসাইনির ঘনিষ্ঠ সহযোগী হিসেবে পরিচিতি পান। ১৯৪৬ সালে তিনি আল-নাজ্জাদা ও আল-ফুতুয়ার তরুণ আন্দোলনগুলোকে ঐক্যবদ্ধ করতে কাজ করেন। ১৯৪৬ সালের মে মাসে আরব লীগ আরব উচ্চ কমিটিকে বিলুপ্ত করে। এর বদলে সৃষ্ট কায়রো ভিত্তিক আমিন আল-হুসাইনির অধীন আরব উচ্চ কার্যনির্বাহকদের মধ্যে তিনি স্থান পাননি। ব্লোদান সম্মেলনের পর ১৯৪৭ সালের ৫ জানুয়ারি জামাল আল-হুসাইনি কর্তৃক পুনর্গঠিত আরব উচ্চ কমিটিতে পুনরায় নিয়োগ পান। আল-তামিমি ১৯৪৮ সালের ফেব্রুয়ারিতে আরব লীগে ফিলিস্তিনি প্রতিনিধি দলের সদস্য ছিলেন। আরব রাষ্ট্রগুলোর কাছ থেকে ফিলিস্তিনিদের জন্য সামরিক, রাজনৈতিক ও নৈতিক সমর্থন লাভ তাদের লক্ষ্য ছিল।

তথ্যসূত্র

গ্রন্থপঞ্জি 
 
 
 
 
 

১৮৮৯-এ জন্ম
১৯৫৭-এ মৃত্যু
প্যারিস বিশ্ববিদ্যালয়ের প্রাক্তন শিক্ষার্থী
আরব জাতীয়তাবাদী রাজনীতিবিদ
ব্রিটিশ ফিলিস্তিনের আরব মানুষ
নাবলুসের জনগণ
ফিলিস্তিনের আরব পার্টির রাজনীতিবিদ
উসমানীয় ফিলিস্তিনে আরব
উসমানীয় আরব জাতীয়তাবাদি
স্থানিকতা

স্থানিকতা প্রজাতির এমন এক ধর্ম যা নির্দেশ করে ঐ প্রজাতিটি একটি নির্দিষ্ট ভৌগোলিক সীমারেখা ছাড়া আর অন্য কোথাও বসবাস করে না বা জন্মে না। কোন প্রজাতিকে যদি একটি নির্দিষ্ট ভৌগোলিক সীমারেখা ছাড়া আর অন্য কোথাও দেখা না যায় তবে ঐ প্রজাতিটিকে সেই ভৌগোলিক সীমারেখার জন্য স্থানিক প্রজাতি বলা হয়। কোন দেশের আবাসিক একটি প্রজাতি যদি অন্য আরেক দেশে পাওয়া যায় তবে প্রজাতিটিকে স্থানিক প্রজাতি বলা যায় না। স্থানিকতা যে শুধু দেশের জন্য হয় তা নয়। এটি অঞ্চল, দেশ, দ্বীপ, কোন নির্দিষ্ট একটি পাহাড় বা নির্দিষ্ট বনাঞ্চলও হতে পারে। আবার স্থানিকতা যে কেবল প্রজাতির বেলায় বিবেচনা করা হয় তা নয়, উপপ্রজাতির ক্ষেত্রেও স্থানিকতা ধর্মটি হিসাব করা হয়।

স্থানিক প্রজাতিগুলো বেশিরভাগ ক্ষেত্রে এমন সব স্থানে বসবাস করে যেগুলো ভৌগোলিক ভাবে বিচ্ছিন্ন। যেমন- দ্বীপ; দ্বীপগুলো ভৌগোলিক দিক থেকে বিচ্ছিন্ন হওয়ায় প্রজাত্যায়ন নিরবিচ্ছিন্নভাবে ঘটতে পারে। অর্থাৎ নতুন প্রজাতির রূপান্তর ঘটতে পারে। উদাহরণস্বরূপ বলা যায় হাওয়াই দ্বীপপুঞ্জ, গালাপাগোস দ্বীপপুঞ্জ বা নিউজিল্যান্ডের কথা। আবার ভৌগোলিকভাবে বিচ্ছিন্ন না হয়েও জীব বৈচিত্র্যের দিক থেকে বিচ্ছিন্ন অঞ্চলে স্থানিকতা দেখা দিতে পারে; যেমন ইথিওপিয়ার পাহাড়ী অঞ্চল বা বৈকাল হ্রদের মত বৃহৎ জলাশয়।

তথ্যসূত্র

আরও পড়ুন 
 
 
 

 
জীববৈচিত্র্য
জীববিজ্ঞান পরিভাষা
আবাসভূমি
তাতার খান

তাতার খান (বাহরাম খান নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি।

জন্ম ও শৈশব
তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।

সোনারগাঁয়ের শাসক 
তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়।

গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান।

বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়।

তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান।

জ্ঞানচর্চায় অবদান
তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন।

ফকিহ কামাল-ই-করিম ফিকহের উপর আরবিতে মাজমু-ই-খানী ফি আইন আল-মাআনি নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি।

মৃত্যু 
১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন।

আরও দেখুন 
 বাংলার শাসকগণ
 সোনারগাঁও

তথ্যসূত্র 

দিল্লি সালতানাত
বাংলার শাসক
বাংলার গভর্নর
গিয়াসউদ্দিন বাহাদুর শাহ

প্রথম গিয়াসউদ্দিন বাহাদুর শাহ লখনৌতির সুলতান শামসউদ্দিন ফিরোজ শাহের পুত্র ও উত্তরাধিকারী ছিলেন। ১৩২২ থেকে ১৩২৪ পর্যন্ত স্বাধীন শাসক ও ১৩২৪ থেকে ১৩২৮ পর্যন্ত গভর্নর হিসেবে তিনি রাজ্য শাসন করেন।

ইতিহাস 
পিতার জীবদ্দশায় গিয়াসউদ্দিন বাহাদুর শাহ মুদ্রা জারি করেন। পিতার মৃত্যুর পর ১৩২২ সালে তিনি ক্ষমতা লাভ করেন। দিল্লীর সুলতান গিয়াসউদ্দিন তুঘলক ১৩২৪ সালে তার বিরুদ্ধে যুদ্ধ ঘোষণা করেন। যুদ্ধে পরাজিত হওয়ার পর তাকে বন্দী হিসেবে দিল্লী নেয়া হয়। এরপর বাংলা দিল্লী সালতানাতের একটি প্রদেশে পরিনত হয়।

একই বছর গিয়াসউদ্দিন তুঘলকের পুত্র ও উত্তরাধিকারী দিল্লীর সুলতান মোহাম্মদ বিন তুঘলক তাকে মুক্ত করে দেন ও সোনারগাঁওয়ের প্রাদেশিক গভর্নর হিসেবে নিয়োগ দেন। বাহাদুর শাহ গিয়াসপুর নামে একটি নতুন শহরের পত্তন করেন। এটি বর্তমান ময়মনসিংহ জেলার ২৫ কিমি. দক্ষিণ পশ্চিমে অবস্থিত ছিল।

১৩২৮ সালে তিনি স্বাধীনতা ঘোষণা করেন। তাকে দমনের জন্য সুলতান মোহাম্মদ বিন তুঘলক তার সেনাপতি বাহরাম খানকে প্রেরণ করেন। যুদ্ধে বাহাদুর শাহ পরাজিত ও নিহত হন। বাহরাম খান সোনারগাঁও পুনর্দখল করেন ও এর গভর্নর নিযুক্ত হন।

আরও দেখুন 
 বাংলার শাসকগণ
 বাংলার ইতিহাস
 ভারতের ইতিহাস

তথ্যসূত্র 

জন্মের সাল অজানা
১৩২৮-এ মৃত্যু
বাংলার শাসক
ভারতীয় মুসলিম
সাতভাই ছাতারে

সাতভাই ছাতারে (বৈজ্ঞানিক নাম: Turdoides striata), বন ছাতারে, ক্যাচক্যাচিয়া, ঝগড়ুটে পাখি, সাতবইলা বা সাতভায়লা Leiothrichidae (লিওথ্রিকিডি) গোত্র বা পরিবারের অন্তর্গত Turdoides (টুর্ডোইডিস) গণের অন্তর্গত এক প্রজাতির মাঝারি গায়ক পাখি । সাতভাই ছাতারের বৈজ্ঞানিক নামের অর্থ দাগি দামার সহজাত (লাতিন: turdus = দামা, oides = সাদৃশ্য, striatus = লম্বা দাগ)।। ইংরেজিতে এদের Jungle babbler বলে।
এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। সেজন্য এদের নাম হয়েছে সাত ভাই ।

পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩১ লক্ষ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

চিত্রশালা

তথ্যসূত্র

বহিঃসংযোগ 
 Jungle Babler videos, photos & sounds  on the Internet Bird Collection.
 Photo of a leucistic individual

এশিয়ার পাখি
বাংলাদেশের পাখি
ভারতের পাখি
ভুটানের পাখি
নেপালের পাখি
পাকিস্তানের পাখি
১৮২৩-এ বর্ণিত পাখি
দক্ষিণ এশিয়ার পাখি
দ্বিতীয় গিয়াসউদ্দিন বাহাদুর শাহ

দ্বিতীয় গিয়াসউদ্দিন বাহাদুর শাহ (খিজির খান শুরি বলেও পরিচিত) (শাসনকাল : ১৫৫৫-১৫৬১) বাংলার স্বাধীন সুলতান ছিলেন। তিনি ছিলেন সুলতান শামসউদ্দিন মাহমুদ শাহের পুত্র।

ইতিহাস 
বাহাদুর শাহ তৎকালীন গভর্নর শাহবাজ খানকে ক্ষমতাচ্যুত করে ক্ষমতা লাভ করেন। বাহাদুর শাহ ১৫৫৭ সালে মুহাম্মদ আদিল শাহকে হত্যা করেন।

পরবর্তীতে বাহাদুর শাহ জৌনপুর দখলের চেষ্টা করে। কিন্তু মুঘল সেনাবাহিনীর কাছে পরাস্ত হন।

আরও দেখুন 
 বাংলার শাসকগণ
 বাংলার ইতিহাস
 ভারতের ইতিহাস

তথ্যসূত্র 

মুহাম্মদ শাহ রাজবংশ
পশতুন বংশোদ্ভূত ভারতীয় ব্যক্তি
গিয়াসউদ্দিন জালাল শাহ

গিয়াসউদ্দিন জালাল শাহ (শাসনকাল: ১৫৬১-১৫৬৩) ছিলেন বাংলার সুলতান দ্বিতীয় গিয়াসউদ্দিন বাহাদুর শাহের ভাই ও উত্তরাধিকারী। ১৫৬৩ সালে মৃত্যুর আগে মোট ৩ বছর তিনি বাংলার শাসক ছিলেন।

আরও দেখুন 
 বাংলার শাসকগণ
 বাংলার ইতিহাস
 ভারতের ইতিহাস

তথ্যসূত্র 

১৫৬৩-এ মৃত্যু
মুহাম্মদ শাহ রাজবংশ
সুন্নি মুসলিম
সাদাল্লাহ আল-জাবিরি

সাদাল্লাহ আল-জাবিরি (আরবি : سعدالله الجابري) (১৮৯৩-১৯৪৭) ছিলেন একজন সিরিয়ান রাজনীতিবিদ ও সিরিয়ার দুইবারের প্রধানমন্ত্রী। তিনি আলেপ্পোতে জন্মগ্রহণ করেন। সিরিয়ায় ফরাসি ম্যান্ডেটের সময় তিনি ন্যাশনাল ব্লকের নেতা ছিলেন। বেশ কয়েকটি মন্ত্রীসভায় তিনি পররাষ্ট্রমন্ত্রীর দায়িত্ব পালন করেন।

তথ্যসূত্র 

১৮৯১-এ জন্ম
১৯৪৮-এ মৃত্যু
আরব জাতীয়তাবাদী রাজনীতিবিদ
সিরিয়ার প্রধানমন্ত্রী
সিরিয়ার পররাষ্ট্রমন্ত্রী
সিরিয়ার পিপলস কাউন্সিলের স্পিকার
ন্যাশনাল ব্লকের (সিরিয়া) রাজনীতিবিদ
আলেপ্পোর থেকে মানুষ
১৮৯০-এর দশকে জন্ম
ট্রান্সসেন্ড ইনফরমেশন

ট্রান্সসেন্ড ইনফরমেশন ইনকর্পোরেটেড () একটি তাইওয়ানি কোম্পানি। এর সদর দপ্তর তাইওয়ানের তাইপেই শহরে। ট্রান্সসেন্ডের পণ্যের মধ্যে রয়েছে মেমোরি মডিউল, ফ্ল্যাশ মেমোরি কার্ড, ইউএসবি ফ্ল্যাশ ড্রাইভ, ডিজিটাল অডিও প্লেয়ার, পোর্টেবল মিডিয়া প্লেয়ার, পোর্টেবল হার্ড ড্রাইভ, গ্রাফিক্স কার্ড প্রভৃতি। মার্কিন যুক্তরাষ্ট্র, নেদারল্যান্ড, জার্মানি, যুক্তরাজ্য, জাপান, হংকং, চীন, ভারত, দক্ষিণ কোরিয়ায় এর কার্যালয় রয়েছে। এটি আইএসও ৯০০১ সনদ পাওয়া প্রথম তাইওয়ানি মেমোরি মডিউল নির্মাতা। এটি বিশ্বের প্রথম কোম্পানি যেটি সব মেমোরি মডিউলে লাইফটাইম ওয়ারেন্টি প্রদান করে। গার্টনারের ২০০৭ সালের প্রতিবেদন অনুযায়ী ৮.৭ বাজার অংশীদারী নিয়ে এটি সানডিস্ক এবং কিংস্টন এর পর বিশ্বের তৃতীয় বৃহত্তম ইউএসবি ফ্ল্যাশ ড্রাইভ নির্মাতা।

তথ্যসূত্র

বহিঃসংযোগ 

 Official Transcend Taiwanese website
 Official Transcend European (English) website
 Official Transcend USA (English) website
 Official Transcend UK (English) website

তাইওয়ানের ইলেকট্রনিক্স কোম্পানি
তাইওয়ানের কোম্পানি
গ্রাফিক্স হার্ডওয়্যার কোম্পানি
কম্পিউটার স্টোরেজ কোম্পানি
ইলেকট্রনিক্স কোম্পানি
১৯৮৮-এ প্রতিষ্ঠিত কোম্পানি
তাইওয়ানী মার্কা
কম্পিউটার পেরিফেরাল কোম্পানি
কম্পিউটার মেমোরি কোম্পানি
তাইওয়ান স্টক এক্সচেঞ্জের তালিকাভুক্ত কোম্পানি
বহনযোগ্য অডিও প্লেয়ার প্রস্তুতকারক
কিংস্টন টেকনোলজি

কিংস্টন টেকনোলজি কর্পোরেশন একটি মার্কিন বেসরকারি বহুজাতিক কম্পিউটার প্রযুক্তি কর্পোরেশন যেটি ফ্ল্যাশ মেমোরি এবং কম্পিউটার সম্পর্কিত মেমোরি পণ্য নির্মাণ এবং বিক্রয় করে। এর সদর দপ্তর ক্যালিফোর্নিয়ার ফাউন্টেন ভ্যালিতে। এই প্রতিষ্ঠানে ৪২০০ এর বেশি মানুষ কাজ করে। মার্কিন যুক্তরাষ্ট্র, যুক্তরাজ্য, আয়ারল্যান্ড, তাইওয়ান এবং চীনে এর কারখানা রয়েছে। এটি ডায়নামিক র‍্যামের এককভাবে বৃহত্তম নির্মাতা, যার বাজার অংশীদারত্ব ৪৬%।

ইতিহাস 
১৯৮৭ সালের ১৭ অক্টোবর কিংস্টন টেকনোলজি প্রতিষ্ঠিত হয়।

তথ্যসূত্র 

১৯৮৭-এ প্রতিষ্ঠিত কোম্পানি
মার্কিন যুক্তরাষ্ট্রের ইলেকট্রনিক্স কোম্পানি
বহনযোগ্য অডিও প্লেয়ার প্রস্তুতকারক
কম্পিউটার মেমোরি কোম্পানি
ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
কম্পিউটার স্টোরেজ কোম্পানি
মার্কিন যুক্তরাষ্ট্রের কম্পিউটার কোম্পানি
ফ্রেড

ফ্রেদেরিকো চাভেজ গুইদেজ (; ; জন্ম: ৩ অক্টোবর, ১৯৮৩) ব্রাজিলের তিওফিলো ওতোনি এলাকায় জন্মগ্রহণকারী ফুটবলার। ব্রাজিলীয় ক্লাব ফ্লুমিনেন্সে দলের অন্যতম স্ট্রাইকার তিনি। পেশাদার ফুটবল লিগে সবচেয়ে দ্রুততম গোলের অধিকারী হিসেবে আমেরিকা মাইনেইরো দলের পক্ষাবলম্বন করে ভিলা নোভার বিপক্ষে এ কৃতিত্ব দেখান। খেলা শুরুর মাত্র ৩.১৭ সেকেন্ডে তিনি ঐ গোলটি করেন।

ব্রাজিল দল 
২৭ এপ্রিল, ২০০৫ তারিখে গুয়েতমালা দলের বিপক্ষে এক প্রীতি খেলার শেষদিকে বদলী খেলোয়াড় হিসেবে মাঠে নামেন ফ্রেড। ঐ বছরেরই ১২ নভেম্বর সংযুক্ত আরব আমিরাতের সাথে ব্রাজিল দলের প্রীতি খেলায় ২ গোল করেন, যাতে ব্রাজিল ৮-০ ব্যবধানে বিজয়ী হয়।

২০০৬ সালের ফিফা বিশ্বকাপ বাছাইপর্বের কোন খেলায় অংশ না নিয়েও বিশ্বকাপে অংশগ্রহণ করেন। ১৮ জুন, ২০০৬ তারিখে অস্ট্রেলিয়ার বিপক্ষে নিজ বিশ্বকাপের প্রথম গোল করেন। কোপা আমেরিকায় প্যারাগুয়ের বিরুদ্ধে সমতাসূচক গোল করে দলকে পরাজয়ের হাত থেকে রক্ষা করেন।

২০১৩ সালের শুরুতে আন্তর্জাতিক পর্যায়ে পুনরায় ডাক পান। ম্যানেজার হিসেবে লুইজ ফেলিপে স্কলারি’র প্রত্যাবর্তনে ফেব্রুয়ারিতে ইংল্যান্ডের বিপক্ষে প্রীতি খেলায় অংশ নেন। এরপর ২ জুন, ২০১৩ তারিখে মারাকানায় গোল করেন যা ২০১৪ সালের ফিফা বিশ্বকাপের অন্যতম মাঠ।

সম্মাননা 
২২ জুন, ২০১৩ তারিখে অনুষ্ঠিত ২০১৩ সালের কনফেডারেশন্স কাপের গ্রুপ-পর্বের খেলায় দুই গোল করে দলকে ইতালির বিপক্ষে ৪-২ ব্যবধানে জয়লাভ করান। এছাড়াও, ২৬ জুন অনুষ্ঠিত ফুটবল খেলায় উরুগুয়ের বিপক্ষে গোল করেন। কনফেডারেশন্স কাপের চূড়ান্ত খেলায় স্পেনের বিপক্ষে ৩-০ গোলের মধ্যে নিজেই করেন দুই গোল। এরফলে স্বাগতিক ব্রাজিল সফলভাবে প্রতিযোগিতা সমাপণ করে অপরাজিত চ্যাম্পিয়ন হয়। এ প্রতিযোগিতায় তিনি ৫ গোল করে যৌথভাবে সর্বোচ্চ গোল করার অধিকারী হন ও সিলভার সু্ ট্রফি লাভ করেন।

তথ্যসূত্র

বহিঃসংযোগ 
 Official Website
 
 
 

ব্রাজিলীয় ফুটবলার
ব্রাজিলের আন্তর্জাতিক ফুটবলার
১৯৮৩-এ জন্ম
জীবিত ব্যক্তি
২০০৬ ফিফা বিশ্বকাপের খেলোয়াড়
২০০৭ কোপা আমেরিকার খেলোয়াড়
২০১১ কোপা আমেরিকার খেলোয়াড়
২০১৩ ফিফা কনফেডারেশন্স কাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
২০১৪ ফিফা বিশ্বকাপের খেলোয়াড়
লিগ ১-এর খেলোয়াড়
ওলাঁপিক লিয়োনের খেলোয়াড়
ক্লাব আতলেতিকো মিনেইরোর খেলোয়াড়
ফ্লুমিনেন্সে ফুটবল ক্লাবের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
কোপা আমেরিকা বিজয়ী খেলোয়াড়
ব্রাজিলীয় প্রবাসী ফুটবলার
ফ্রান্সে ব্রাজিলীয় প্রবাসী ক্রীড়াবিদ
ফ্রান্সে প্রবাসী ফুটবলার
আমেরিকা ফুটবল ক্লাবের (মিনাস জেরাইস) খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
পুরুষ ফুটবল ফরোয়ার্ড
ব্রাজিলীয় পুরুষ ফুটবলার
ফায়ারফক্স অপারেটিং সিস্টেম

ফায়ারফক্স অপারেটিং সিস্টেম একটি লিনাক্স ভিত্তিক ওপেন সোর্স অপারেটিং সিস্টেম যা স্মার্টফোন এবং ট্যাবলেট কম্পিউটার দ্বারা বিকশিত হচ্ছে। এটি প্রদর্শিত হয়েছে অ্যানড্রইড-সামঞ্জস্যপূর্ণ স্মার্টফোনের সাথে। ২০১৫ সালে এর উপর মোজিলা কাজ বন্ধ করে।

ইতিহাস

লক্ষ্য

মুক্তির ইতিহাস

২০১৫ সালে ফায়ারফক্স ওএস এর উপর মোজিলা কাজ করা বন্ধ করে দেয়।

তথ্যসূত্র

বহিঃসংযোগ 
 অফিসিয়াল ফায়ারফক্স ওএস ওয়েবসাইট
 Firefox OS project page  on MDN
 Latest build version of Firefox OS Simulator

২০১৩-এর সফটওয়্যার
ফায়ারফক্স অপারেটিং সিস্টেম
গিকো-ভিত্তিক সফটওয়্যার
এমবেডেড লিনাক্স ডিস্ট্রিবিউশন
এআরএম অপারেটিং সিস্টেম
এক্স৮৬ অপারেটিং সিস্টেম
এক্সইউএল ব্যবহারকৃত সফটওয়্যার
মুক্ত মোবাইল সফটওয়্যার
মোবাইল লিনাক্স
মোজিলা
লিনাক্স ডিস্ট্রিবিউশন
.সিএল

.সিএল চিলির (ইম্টার দ্বীপপুঞ্জসহ) কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৮৭ সালে এটি চালু হয় ও চিলি বিশ্ববিদ্যালয়  এর নিয়ন্ত্রণ করে থাকে। দ্বিতীয় স্তরের নিবন্ধন সবার জন্য উন্মুক্ত কিন্তু বিদেশীদের জন্য অবশ্যই প্রয়োজনীয় নথিপত্র দেখাতে হয়। ডোমেইন নামে á, é, í, ó, ú বর্ণগুলো ২০০৫ সালে চালু করা হয়।

তথ্যসূত্র

বহিঃসংযোগ 
 NIC Chile is currently the domain registrar for the .cl ccTLD
 IANA .cl whois information 
 Syntax rules for domain names under .CL in NIC Chile site

কান্ট্রি কোড টপ-লেভেল ডোমেইন

sv:Toppdomän#C
.সিএন

.সিএন (.cn) গণচীনর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। চীন সরকার তথ্য প্রযুক্তি মন্ত্রনালয়ের মাধ্যমে এটি নিয়ন্ত্রণ করে থাকে। এই মন্ত্রণালয় টেলিকমিউনিকেসন থেকে শুরু করে সম্প্রচার সকল বিষয়য়াদি দেখাশুনা করে। এটি বণ্টনের দায়িত্ব চায়না ইন্টারনেট নেটওয়ার্ক ইনফরমেশন সেন্টারের। নিউলেভেল সাধারনত চীনের বাইরে .সিএন ডোমেইন এর নিয়ন্ত্রণ করে থাকে। ৩.৩ মিলিয়নের উপর নিবন্ধনকারী নিয়ে .সিএন ডোমেইন বিশ্বের ৫ম বৃহত্তম ডোমেইন নাম। প্রথম দিকে রয়েছে .ডিই, ইউকে, .এনএল ও .ইইউ।

নির্দিষ্ট দ্বিতীয় স্তরের ডোমেইন 
 ac.cn : একাডিমিক প্রতিষ্ঠান
 com.cn : ব্যবসা সংক্রান্ত
 edu.cn : শিক্ষা প্রতিষ্ঠান
 gov.cn : সরকারি সংস্থা
 mil.cn : সেনাবাহিনী
 net.cn : নেটওয়ার্ক সার্ভিস প্রোভাইডর
 org.cn : অলাভজনক প্রতিষ্ঠান

প্রাদেশিক দ্বিতীয় স্তরের ডোমেইন 
.সিএন এর প্রথম দুই অক্ষর অর্থাৎ শহরের সংক্ষিপ্ত দুই অক্ষর দিয়ে ডোমেইন নাম প্রকাশ করা হয়েছে।

 ah.cn : Anhui
 bj.cn : Beijing
 cq.cn : Chongqing
 fj.cn : Fujian
 gd.cn : Guangdong
 gs.cn : Gansu
 gz.cn : Guizhou
 gx.cn : Guangxi
 ha.cn : Henan
 hb.cn : Hubei
 he.cn : Hebei
 hi.cn : Hainan
 hk.cn : Hong Kong
 hl.cn : Heilongjiang
 hn.cn : Hunan
 jl.cn : Jilin
 js.cn : Jiangsu
 jx.cn : Jiangxi
 ln.cn : Liaoning
 mo.cn : Macau
 nm.cn : Nei Mongol
 nx.cn : Ningxia
 qh.cn : Qinghai
 sc.cn : Sichuan
 sd.cn : শানতুং
 sh.cn : Shanghai
 sn.cn : Shaanxi
 sx.cn : Shanxi
 tj.cn : Tianjin
 tw.cn : Taiwan
 xj.cn : Xinjiang
 xz.cn : Xizang
 yn.cn : Yunnan
 zj.cn : Zhejiang

চীনা অক্ষরে আন্তর্জাতিক ডোমেইন নাম 
চীনা অক্ষরে আন্তজার্তিক ডোমেইন নাম .সিএন এর অধীন দ্বিতীয় স্তরে নিবন্ধন করা যায়। ২৫ জুন, ২০১০ সালে আইসিএএনএন চীনের জন্য চীনা অক্ষরে সাধারণ ডোমেইন নাম যেমন, .中国 (চীন,xn--fiqs8s) এবং .中國 (ঐতিহাসিক চীনা অক্ষর, ডিএনএস নাম xn--fiqz9s) অনুমোদন দেওয়া হয়। এই দুটি টপ-লেভেল ডোমেইন নাম ডোমেইন নাম স্টেনডার্ড এ যুক্ত হয় জুলাই, ২০১০ সালে। সিএনএনআইসি .কম এর জন্য .公司 ও .নেটের জন্য .网络 প্রস্তাব করে। যাইহোক এ দুট আন্তজার্তিকভাবে স্বীকৃত নয়, শুধুমাত্র স্থানীয়ভাবে ব্যবহার করা হয়।

তথ্যসূত্র 

 Provisional Administrative Rules for Registration of Domain Names in China

বহিঃসংযোগ 
 IANA WHOIS for .cn 
 China Internet Network Information Center
 List of Neulevel accredited registrars
 Ministry of Information Industry
 Directory of .cn domain names and their owners

কান্ট্রি কোড টপ-লেভেল ডোমেইন
চীনে ইন্টারনেট
.সিও

.সিও বা .co কলম্বিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .সিও ইন্টারনেট এস.এ.এস। ১০ জুলাই, ২০১০ থেকে .সিও ডোমেইন নাম নিবন্ধনের ক্ষেত্রে কোন সীমাবদ্ধতা রাখা হয়নি। বিশ্বের যে কোন সতন্ত্র ব্যক্তি বা প্রতিষ্ঠান এই ডোমেইন নাম নিবন্ধনের সুযোগ পায়। উদাহরনস্বরুপ, টুইটার (t.co), অ্যাঞ্জেললিস্ট (Angel.co), এন্টার (Enter.co), ৫০০ স্টার্টআপস (500.co), এস্পেন গ্রুপ (Aspen.co) ও গুগল (g.co)।  কিছু আমেরিকান কম্পানি যেমন, আমেরিকান এক্সপ্রেস (amex.co) ও স্টারবাকস (sbux.co) তাদের ইউআরএল সংক্ষিপ্তকরনের কাজে .সিও ডোমেইন ব্যবহার করে থাকে। .সিও ডোমেইন বৈশ্বিকভাবে শুধু সরকার অনুমোদিত ব্যক্তি বা সংস্থার মাধ্যমে করা যায়।

তৃতীয় স্তরের ডোমেইন নিবন্ধন 
তৃতীয় স্তরের ডোমেইন নিবন্ধন চিরাচরিতভাবে যেরকম প্রচলিত, সে ধারাই মেনে চলা হয়। তৃতীয় স্তরের ডোমেইন নামকে স্থানীয় ব্যবসা প্রতিষ্ঠান, সংস্থা, একাডেমিক প্রতিষ্ঠান ও সরকারি প্রতিষ্ঠানের সংকেত বহন করে।

 com.co – ব্যবসায়িক
 org.co – সংস্থা
 edu.co – শিক্ষাসংক্রান্ত
 gov.co – সরকারি
 net.co – নেটওয়ার্ক
 mil.co – মিলিটারি
 nom.co – ব্যক্তিগত

তথ্যসূত্র

বহিঃসংযোগ 
 IANA .co information
 
 Corporate information site
 dominios.com.co

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.সিআর

.সিআর কোস্টা রিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

দ্বিতীয় স্তরের ডোমেইন 
 .ac.cr – একাডিমিক; বিশ্ববিদ্যালয়
 .co.cr - ব্যবসায়িক
 .ed.cr – শিক্ষা প্রতিষ্ঠান; কলেজ, মাধ্যমিক বিদ্যালয়
 .fi.cr – আর্থিক প্রতিষ্ঠান যেমন, ব্যাংক
 .go.cr - সরকারি
 .or.cr – অলাভজনক সংস্থা
 .sa.cr – স্বাস্থ্য বিষয়ক
 .cr - অন্যান্য

কান্ট্রি কোড টপ-লেভেল ডোমেইন

sv:Toppdomän#C
.সিইউ

.সিইউ কিউবার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

দ্বিতীয় স্তরের ডোমেইন নাম 
.সিইউ এর অধীন কিছু সা ডামেইন।

 .com.cu
 .edu.cu
 .org.cu
 .net.cu
 .gov.cu
 .inf.cu

বহিঃসংযোগ 
 Portal Cuba.cu
 IANA .cu whois information

তথ্যসূত্র 

কান্ট্রি কোড টপ-লেভেল ডোমেইন

sv:Toppdomän#C
.সিভি

.সিভি কেপ ভার্দের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। জাতীয় যোগাযোগ এজেন্সি এটি নিয়ন্ত্রণ করে থাকে। ১৯৯৬ সালে .সিভি চালু হয় এবং প্রথম দিকে ইন্সটিটিও সুপেরিয়র ডি ইনজেনহারিয়া ই সিনসিয়াস ড্যু মার এটি নিয়ন্ত্রণ করত।
এএনএসি নিম্নোক্ত ডোমেইন নাম দ্বিতীয় স্তরে নিবন্ধনের সুযোগ দেয়:

 .net.cv: কমিউনিকেসন ও নেটওয়ার্ক সার্ভিস প্রোভাইডর
 .gov.cv: সরকারি সংস্থা
 .org.cv: অলাভজনক প্রতিষ্ঠান
 .edu.cv: বিদ্যালয় ও বিশ্ববিদ্যালয় (প্রাইভেট ও পাবলিক দুটোই)
 .int.cv: আন্তজার্তিক সংস্থা ও কূটনৈতিক মিশন
 .publ.cv: নিবন্ধিত ম্যাগাজিন
 .com.cv: সীমাবদ্ধতা নেই
 .nome.cv: কেপ ভার্দের জাতীয় ও বৈধ বসবাসকারী

বহিঃসংযোগ 
 IANA .cv whois information

তথ্যসূত্র 

কান্ট্রি কোড টপ-লেভেল ডোমেইন

sv:Toppdomän#C
ইউসুফ আল-আজমা

ইউসুফ আল-আজমা (আরবি : يوسف العظمة Yūsuf al-‘Aẓmah; ১৮৮৩ – জুলাই ২৪, ১৯২০) ছিলেন সিরিয়ার যুদ্ধ মন্ত্রী ও চীফ অব স্টাফ। রাজা ফয়সালের (পরবর্তীতে ইরাকের রাজা) অধীনে তিনি ১৯১৮ থেকে ১৯২০ পর্যন্ত দায়িত্ব পালন করেন।

আল-আজমা ১৯০৬ সালে ইস্তানবুলের তুর্কি সামরিক একাডেমি থেকে স্নাতক হন। উসমানীয় সেনাবাহিনীতে তিনি জেনারেল হিসেবে দায়িত্ব পালন করেন। আরব বিদ্রোহে যোগ দেয়ার আগে তিনি ককেসাসে তুর্কি সেনাদের নেতৃত্ব দেন। আরব বিদ্রোহের ফলে সিরিয়া ১৯১৮ সালে উসমানীয়দের কাছ থেকে স্বাধীনতা লাভ করে।

যুক্তরাজ্য ও ফ্রান্সের মধ্যকার গোপন সাইকস-পিকট চুক্তির অংশ হিসেবে লীগ অব নেশনস ফ্রান্সকে সিরিয়ার মেন্ডেট প্রদান করে। ফরাসি জেনারেল হেনরি গোরাড ১৯২০ সালে সিরিয়ান সরকারকে নিজেদের সৈন্যবাহিনী ভেঙ্গে দিতে ও ফরাসি অধীনতা স্বীকার করে নেয়ার আল্টিমেটাম দেন। দামেস্কের সরকার অনিচ্ছা সত্ত্বেও এই আল্টিমেটাম মেনে নেয় ও নিজের সৈন্যবাহিনী ভেঙ্গে দেয়। রাজা ফয়সাল ফরাসি আল্টিমেটাম মেনে নেয়া সত্ত্বেও ইউসুফ আল-আজমা তা প্রত্যাখ্যান করেন। তিনি ভেঙ্গে দেয়া সেনাবাহিনী ও সাধারণ জনতার মধ্য থেকে একটি ক্ষুদ্র সৈন্যদল গঠন করেন। আধুনিক অস্ত্রে সজ্জিত ফরাসি সেনাদের মোকাবেলায় তাদের কাছে ভারি অস্ত্র ছিল না। যুদ্ধের ফলাফল নিয়ে তার মধ্যে কোনো সন্দেহ না থাকলেও আল-আজমা ফরাসিদের বিরোধিতা করে এটি পরিষ্কার করতে চেয়েছিলেন যে সিরিয়া যুদ্ধ না করে আত্মসমর্পণ করবে না।

মৃত্যু নিশ্চিত জেনেও আল-আজমা তার সেনাদের নিয়ে দামেস্ক ত্যাগ করেন ও দামেস্কের ১২ মাইল পশ্চিমে মায়সালুনের দিকে অগ্রসর হন। ১৯২০ সালের ২৪ জুলাই এখানে দুই বাহিনী একটি অসম যুদ্ধে অবতীর্ণ হয়। যুদ্ধে আল-আজমা নিহত হন। ২৫ জুলাই ফরাসিরা দামেস্কে প্রবেশ করে।

সিরিয়ানদের কাছে ইউসুফ আল-আজমা একজন জাতীয় বীর ও অণুপ্রেরণা হিসেবে গণ্য হন। দামেস্কের একটি চত্বরে তার ভাস্কর্য স্থাপিত হয়েছে। সমগ্র সিরিয়ায় তার নামে সড়ক ও বিদ্যালয় রয়েছে।

আরও দেখুন 
 মায়সালুনের যুদ্ধ
 বৃহত্তর সিরিয়া
 সিরিয়ান জাতীয়তাবাদ

তথ্যসূত্র 

১৮৮৩-এ জন্ম
১৯২০-এ মৃত্যু
উসমানীয় আরব
সিরিয়ার জাতীয়তাবাদী
সিরিয়ার প্রতিরক্ষা মন্ত্রী
উসমানীয় আরব জাতীয়তাবাদি
দামেস্কের ব্যক্তি
সিরীয় মুসলিম
সিরীয় সুন্নি মুসলিম
.সিডব্লিউ

.সিডব্লিউ কারাকাউএর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি ১৫ ডিসেম্বর, ২০১০ সালে আইএসও ৩১৬৬ মিইনটেনেন্স এজেন্সি কর্তৃক চালু হয়। এটি চালু হওয়ার পর কাকাউ নেদারল্যান্ডস রাজ্যের মধ্যে একটি নতুন সম্মান আর্জন করে। নেদারল্যান্ডস এন্টিহিল বিশ্ববিদ্যালয় এটি স্পনসর করে থাকে। এই বিশ্ববিদ্যালয়টি একই সাথে .এএন ডোমেইনেরও স্পনসর করে থাকে। ১ ফেব্রুয়ারি, ২০১২ থেকে .সিডব্লিউ ডোমেইনের নিবন্ধন প্রক্রিয়া শুরু হয়। বর্তমানে কারাকাউয়ের অনেক ও য়েবসাইট এখনো পূর্বের .এএন ডোমেইন নাম ব্যবহার করে। এগুলোকে যে কেউ চাইলেই .এসএক্স বা .সিডব্লিউ নামে স্থানান্তর করতে পারবে।

তথ্যসূত্র

বহিঃসংযোগ 
 IANA .cw whois information

কান্ট্রি কোড টপ-লেভেল ডোমেইন
.সিএক্স

.সিএক্স ক্রিস্টমাস দ্বীপের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। খ্রিস্টমাস দ্বীপপুঞ্জ ইন্টারনেট নিয়ন্ত্রণ কর্তৃপক্ষ এটি নিয়ন্ত্রণ করে থাকে। এই সংস্থাটি দ্বীপপুঞ্জের অধীবাসীদের ইন্টারনেট সার্ভিস প্রদান করে থাকে। প্লানেট থ্রি নামের যুক্তরাজ্য ও অস্ট্রেলিয়া ভিত্তিক একটি সংস্থা পূর্বে এটি নিয়ন্ত্রণ করত কিন্তু কম্পানিটি ব্যাংক জালিয়াতির সাথে জড়িত হলে এর নিয়ন্ত্রণ স্থানান্তরিত হয়।

বহিঃসংযোগ 
 CIIA
 COCCA – Council of Country Code Administrators
 IANA .cx whois information 

কান্ট্রি কোড টপ-লেভেল ডোমেইন